open-index/open-wikipedia-markdown huggingface dataset:
வினிசியசும் டாமும்

பிரேசிலின் இரியோ டி செனீரோவில் நடைபெறும் 2016 கோடைக்கால ஒலிம்பிக் விளையாட்டுப் போட்டிகள் மற்றும் 2016 கோடைக்கால மாற்றுத்திறனாளர் ஒலிம்பிக் விளையாட்டுக்களுக்கு **வினிசியசும் டாமும்** (*Vinicius and Tom*) முறையே நற்பேறுச் சின்னங்களாகும்.

## வரலாறு
2016 கோடை ஒலிம்பிக் மற்றும் மாற்றுத் திறனாளர் ஒலிம்பிக்கிற்கு நற்பேறுச் சின்னங்களை உருவாக்க தேசிய ஒப்பந்தப் புள்ளிகள் கோரப்பட்டன; இதில்  சாவோ பாவுலோ சேர்ந்த  அசைபட நிறுவனம், பேர்டோ, தேர்ந்தெடுக்கப்பட்டது. இவர்கள் வடிவமைத்த சின்னங்கள் நவம்பர் 23, 2014இல் வெளிப்படுத்தப்பட்டன; இவற்றின் பெயரைத் தேர்ந்தெடுக்க பொதுமக்கள் வாக்கெடுப்பிற்கு விடப்பட்டது. திசம்பர் 14, 2014இல் "வினிசியசும் டாமும்", "ஓபாவும் ஈபாவும்" , "டிபா டுக்கும் எசுகுயின்டிமும்" என்ற பெயர்களில் வினிசியசும் டாமும் பெயருக்கு 323,327 வாக்குகள் (44%) கிடைத்தன. பிரேசில் நாட்டுப் புனைவுக் கதைகளில், வினிசியசும் டாமும் "பிரேசிலியர்களின் மகிழ்ச்சியிலிருந்து உருவானவர்கள்" ஆகும். வணிக மனப்படிம இயக்குநர் பெத் லூலா இந்த சின்னங்கள் பிரேசிலியப் பண்பாடு  மற்றும் மக்களின் பன்மயமையைக் காட்டுவனவாக உள்ளதாக் கூறியுள்ளார்.

பிரேசிலிய பாடலாசிரியர் வினிசியசு டி மோராசு நினைவுறுத்தி கோடை ஒலிம்பிக்கின் சின்னம், **வினிசியசு** என்ற பெயரிடப்பட்டுள்ளது.  வினிசியசின் வடிவம் பிரேசிலிய காட்டுயிரை எதிரொளிக்கின்றது; "பூனைகளின் விரைவியக்கம்,  குரங்குகளின் அசைவாட்டம், பறவைகளின் நளினத்தை" இணைக்கின்றது. இந்த கதாபாத்திரத்தின் கைகளையும் கால்களையும் எவ்வளவு தொலைவு வேண்டுமானாலும் நீட்டலாம்.  இசைக்கலைஞர் டாம் ஜோபிம் நினைவுறுத்தி  மாற்றுத் திறனாளர் ஒலிம்பிக்கின் சின்னம், **டாம்** பெயரிடப்பட்டுள்ளது. டாமின் வடிவமைப்பு பிரேசிலியக் காடுகளில் உள்ளத் தாவரங்களை 'எதிரொளிக்கின்றது; டாமின் தலையிலுள்ள இலைகளிலிருந்து எந்தப் பொருளையும் வெளியிழுக்கலாம்.

இவர்களைக் கொண்டு கேலிச்சித்திரத் திரைப்படம் ஆகத்து 5, 2015 அன்று கார்ட்டூன் நெட்வொர்க் தொலைக்காட்சி அலைவரிசையில் வெளியானது.
## மேற்சான்றுகள்

## வெளியிணைப்புகள்
*

பகுப்பு:2016 கோடைக்கால ஒலிம்பிக் விளையாட்டுகள்

பகுப்பு:Rio Olympic Editathon 2016
உள்ளுறுப்பு இடப்பிறழ்வு

**உள்ளுறுப்பு இடப்பிறழ்வு** (*Situs inversus*, *situs transversus* அல்லது *oppositus*) என்பது முக்கிய உள்ளுறுப்புகள் வழமையான அமைவிடத்தில் காணப்படாது அவை அமையும் இடத்துக்கு எதிர்ப்புறப் பகுதியில் அமைந்திருக்கும் பிறப்புக் குறைபாடாகும். இதன் போது இடது பக்கத்தில் இருக்கவேண்டிய உறுப்புகள் வலதுபக்கத்திலும், வலது பக்கத்தில் இருக்க வேண்டிய உறுப்புகள் இடது பக்கத்திலும் அமைந்திருக்கும். அனைத்து உள்ளுறுப்புகளும் இடம் மாறி அமைந்திருந்தால் முழுமையான இடப்பிறழ்வு எனப்படும்.

உறுப்புகளுக்கு இடையேயான உடற்கூற்றியல் தொடர்பு மாறுபட்டு இருப்பதில்லையாதலால் உள்ளுறுப்பு இடப்பிறழ்ந்த நபர்களுக்கு பொதுவாக எவ்வித இடர்களோ நோயறிகுறிகளோ இருப்பதில்லை. எனினும் இயல்பாக உறுப்பு அமைந்துள்ள நபர்களிலும் பார்க்க இவர்களில் இதய சம்பந்தமான சிக்கல்கள் ஏற்படலாம். இவர்களில் இடதுபுறத்தில் அமையவேண்டிய இதயம் வலது புறத்தில் காணப்படும். இது வலப்புற இதயம் (டெக்சோ கார்டியா) என அழைக்கப்படுகின்றது. இவ்வகை நபர்களுக்கு மருத்துவ எச்சரிக்கை அடையாள அணிகலன் வழங்கப்படுகின்றது. அவசரகால நிலைமைகளின்போது இடப்புறத்தில் கேட்க வேண்டிய இதய ஒலியை இந்நபர்களில் மருத்துவர்கள் உடனேயே வலது பக்கத்தில் கேட்க மருத்துவ அடையாள அணிகலன் உதவுகின்றது. இதற்கு இன்னோர் எடுத்துக்காட்டாக குடல்வால் அழற்சி உள்ளது. பொதுவாக சாதாரண நபர்களுக்கு வலப் புறத்தில் ஏற்படக்கூடிய வலி, இவர்களுக்கு குடல்வால் இடதுபுறத்தில் அமைந்துள்ளதால் இடப்புறத்தில் ஏற்படும்.

உள்ளுறுப்பு இடப்பிறழ்வு ஒரு மரபணு தொடர்புடைய நிலையாகும். ஏறத்தாழ 25% உள்ளுறுப்பு இடப்பிறழ்வு மாந்தர்களில் முதன்மை பிசிர்முனைப்பு இயங்காமைக் (Primary ciliary dyskinesia) குறைபாடு (அல்லது கார்டாஜெனேர் கூட்டறிகுறி) காணப்படும். பிசிர்முனைப்பு சீதத்தை நுரையீரலில் இருந்து அகற்ற உதவும் ஒரு நுண்ணுறுப்பு, இதன் இயங்காமையால் சீதம் சளியாக வெளியேறுவது குன்றும். இது மேலும் நுண்ணுயிரித் தொற்றை ஏற்படுத்தும்.

## உசாத்துணைகள்

பகுப்பு:மரபணுப் பிறழ்ச்சிகள்
2016 கோடைக்கால ஒலிம்பிக், மாற்றுத்திறனாளர் ஒலிம்பிக் நிகழிடங்கள்

2016 கோடைக்கால ஒலிம்பிக் விளையாட்டுப் போட்டிகள், அலுவல்முறையாக "XXXI ஒலிம்பியாடு விளையாட்டுக்கள்" பிரேசில் இரியோ டி செனீரோ நகரில் 2016ஆம் ஆண்டு ஆகத்து 5 முதல் ஆகத்து 21 வரை நடைபெற்ற  பன்னாட்டு பல்துறை விளையாட்டுப் போட்டிகள் ஆகும்.

இந்தப் போட்டிகள்  ஏற்கெனவே உள்ள 18 நிகழிடங்களிலும் (இவற்றில் எட்டு மேம்படுத்தப்பட்டவை), புதியதாக கோடை ஒலிம்பிக்கிற்கு எனக் கட்டப்பட்ட ஒன்பது அரங்கங்களிலும் தற்காலிகமாக எழுப்பப்பட்டு விளையாட்டுப் போட்டிகளுக்கு பின்னர் அழிக்கப்படவுள்ள  ஏழு நிகழிடங்களிலும்  நடைபெற்றன. ஒவ்வொரு போட்டியும் புவியியல்படி பிரிக்கப்பட்டுள்ள நான்கு ஒலிம்பிக்  கொத்துக்களில் ஒன்றில் நடைபெறும்: பாரா, கோப்பக்கபானா, டியோடோரோ, மரக்கானா. 2007இல் நடந்த பான் அமெரிக்க விளையாட்டுக்களும் இதே போன்று ஒருங்கிணைக்கப்பட்டிருந்தது. பல நிகழிடங்கள் பாராக் கொத்தில் பாரா கொத்து ஒலிம்பிக் பூங்காவில் அமைந்துள்ளன. இருக்கைகளின் எண்ணிக்கைப்படி மிகவும் பெரிய நிகழிடமாக மரக்கானா விளையாட்டரங்கம் உள்ளது. அலுவல்முறையாக இது ஜோர்னலிஸ்டா மாரியோ பில்ஓ விளையாட்டரங்கம் எனப்படுகின்றது.  74,738 பார்வையாளர்கள் அமரக்கூடிய இந்த விளையாட்டரங்கம் அலுவல்முறையான  *ஒலிம்பிக் விளையாட்டரங்கம்* ஆகும்.  இங்குதான்  துவக்க விழாவும் நிறைவு விழாவும் காற்பந்தாட்ட இறுதிப் போட்டியும் நடைபெற்றன. தவிரவும்  இரியோ டி செனீரோவிற்கு வெளியே ஐந்து நிகழிடங்களில் காற்பந்தாட்டங்கள் நடைபெற்றன: பிரசிலியா, பெலோ அரிசாஞ்ச், மனௌசு, சவ்வாதோர், சாவோ பாவுலோ.

1900 கோடைக்கால ஒலிம்பிக் விளையாட்டுக்களுக்குப் பின்னர் முதல் முறையாக கோடைக்கால ஒலிம்பிக் விளையாட்டுக்களின் துவக்க விழாவும் நிறைவு விழாவும் தடகளப் போட்டிகள் நடக்கும் நிகழிடத்தில் நடத்தப்படவில்லை.

## மேற்சான்றுகள்

## வெளி இணைப்புகள்
* 
* 
* 
*Olympic Games - Facilities - Barra Region (brasil2016.gov.br)
*Venues of the 2016 Summer Olympics on Google Maps

பகுப்பு:2016 கோடைக்கால ஒலிம்பிக் விளையாட்டுகள்
கெத்சமனி

thumb|upright=1.5|கெத்சமனித் தோட்டம்
**கெத்சமனி** அல்லது **கெத்சமனே** (*Gethsemane*; , , , பொருள்" "எண்ணெய் ஆலை") எருசலேமிலுள்ள ஒலிவ மலை அடியில் காணப்படும் ஒரு தோட்டமாகும். இங்கு இயேசு கிறிஸ்து வேண்டுதல் செய்ததாலும் இயேசுவின் சாவுக்கு முன் இயேசுவின் சீடர்கள் நித்திரை செய்ததாலும் முக்கியத்துவம் பெறுகிறது.

## பெயர்
*கெத்சமனி* (*Γεθσημανή*) என்பது மத்தேயு நற்செய்தியிலும் மாற்கு நற்செய்தியிலும் கிரேக்க மொழியிலும் காணப்படுகிறது. இப்பெயர் அரமேயம் (ܓܕܣܡܢ, Gaḏ-Šmānê; *கட் ஸ்மானே*) மூலம், "எண்ணெய் ஆலை" என்ற பொருளில் இருந்து வந்தது. மத்தேயு (26:36), மாற்கு (14:32) இடம் அல்லது பண்ணை (*χωρἰον*; 18:1) எனக் குறிப்பிடுகின்றன.யோவான் நற்செய்தி இயேசு தோட்டத்திற்கு (*κῆπος*) அவருடைய சீடர்களோடு சென்றார் எனக் குறிப்பிடுகிறது.

## உசாத்துணை

* Taylor, Joan E., "The Garden of Gethsemane," *Biblical Archaeology Review* 21/4 (July/August 1995) 26-35: www.bib-arch.org/online-exclusives/Easter-03.asp

## வெளி இணைப்புகள்

* Catholic Encyclopedia on Gethsemane
* Paul’s Knowledge of the Garden of Gethsemane Narrative , by Christopher Price
* FotoTagger Annotated Galleries – Gethsemane in the art and reality
* Article on the history of the Russian monastery itself 

பகுப்பு:விவிலிய இடங்கள்
கருட பஞ்சமி

**கருட பஞ்டமி** என்பது ஆடி அமாவாசையை அடுத்து வருகின்ற பஞ்சமி திதியாகும். இது காஷ்யபர்- வினதை தம்பதிகளுக்கு கருடன் பிறந்த தினமாகும்.  இந்த நாளில் திருமாலின் வாகனமான கருடனை வணங்குவதும், திருமாலை வணங்குவதும் வைணவர்கள் செய்கின்ற செயலாகும். இந்நாளில் விரதம் இருந்து பூசை செய்தால் கருடனைப் போல பலசாலியாகவும், அறிவு நிறைந்தும் பிள்ளைகள் பிறப்பார்கள் என்பது நம்பிக்கை.

இந்த நாளில் ஆதிசேசனுக்கும் பூசை செய்வது வழக்கமாகும். சாக்தத்தில் கவுரி அம்மனை நாகவடிவில் இந்த நாளில் வழிபடுகின்றனர்.

## தொன்மம்
பிரம்ம தேவரின் மகனான காஷ்யபருக்கும், அவரது  மனைவியான கத்ருவுக்கும் நாகர்கள் பிறந்தார்கள். மற்றொரு மனைவியான வினதாவுக்கு  அருணன் மற்றும் கருடன் பிறந்தனர்.. ஒரு முறை கத்ருவுக்கும், வினதைக்கும் இடையே போட்டி ஏற்பட்டது. அந்தப் போட்டியின்படி ஜெயித்தவருக்கு தோற்றவர்அடிமையாக வேண்டும். போட்டியில் தோற்ற வினதா கத்ருவுக்கு அடிமையானாள்.

இந்திரனிடமிருந்து கருடன் அமர்தக் கலசத்தினைக் கொண்டுவந்தால், கருடனையும், அவன் தாயான வினதாவையும் அடிமைத்தனத்திலிருந்து விடுவித்துவிடுவதாக கத்ரு கூறினாள்.  இதனால் தேவலோகத்திலிருந்து கருடன் அமர்தக் கலசத்தினைப் பெற்றுவந்தான்.

## ஆதாரங்கள்


பகுப்பு:இந்து சமய வழிபாடுகள்
பகுப்பு:இந்து சமய விழாக்கள்
உருமாற்ற மலை

[thumb|270px|[தாபோர் மலையில் உருவமாற்ற தேவாலயம்]]
இயேசு கிறிஸ்து மலையில் உருவமாற்றம் பெறுதல் பற்றி  புதிய ஏற்பாடு குறிப்பிடும் தெரியாத இடம் ஒன்று உள்ளது. மத்தேயு நற்செய்தி பின்வருமாறு குறிப்பிடுகிறது.


"ஆறு நாள்களுக்குப் பின்பு இயேசு பேதுருவையும் யாக்கோபையும் அவர் சகோதரரான யோவானையும் ஓர் **உயர்ந்த மலை**க்குத் தனிமையாகக் கூட்டிக்கொண்டு போனார்.
அங்கே அவர்கள்முன் அவர் தோற்றம் மாறினார். அவரது முகம் கதிரவனைப் போல் ஒளிர்ந்தது. அவருடைய ஆடைகள் ஒளிபோன்று வெண்மையாயின.
இதோ! மோசேயும் எலியாவும் அவர்களுக்கு முன் தோன்றி இயேசுவோடு உரையாடிக்கொண்டிருந்தனர்.
பேதுரு இயேசுவைப் பார்த்து,' ஆண்டவரே, நாம் இங்கேயே இருப்பது நல்லது. உமக்கு ஒன்றும் மோசேக்கு ஒன்றும் எலியாவுக்கு ஒன்றுமாக மூன்று கூடாரங்களை அமைக்கட்டுமா? இது உமக்கு விருப்பமா?' என்றார்.
அவர் தொடர்ந்து பேசிக்கொண்டிருந்தபோது ஒளிமயமான மேகம் ஒன்று அவர்கள்மேல் நிழலிட்டது. அந்த மேகத்தினின்று,' என் அன்பார்ந்த மைந்தர் இவரே, இவர்பொருட்டு நான் பூரிப்படைகிறேன். இவருக்குச் செவிசாயுங்கள்' என்று ஒரு குரல் ஒலித்தது.
அதைக் கேட்டதும் சீடர்கள் மிகவும் அஞ்சி முகங்குப்புற விழுந்தார்கள்.
இயேசு அவர்களிடம் வந்து அவர்களைத் தொட்டு,' எழுந்திருங்கள், அஞ்சாதீர்கள்' என்றார்.
அவர்கள் நிமிர்ந்து பார்த்தபோது இயேசு ஒருவரைத்தவிர வேறு எவரையும் காணவில்லை.
அவர்கள் **மலை**யிலிருந்து இறங்கிவந்தபோது இயேசு, 'மானிட மகன் இறந்து உயிருடன் எழுப்பப்படும்வரை இக்காட்சியைப்பற்றி எவருக்கும் சொல்லக்கூடாது' என அவர்களுக்குக் கட்டளையிட்டார்." (மத்தேயு 17:1–9)


## அடையாளம்
சில இடங்கள் உருமாற்ற மலையாக இருக்கலாம் என நம்பப்படுகிறது:

### தாபோர் மலை
தாபோர் மலை (575 மீட்டர் அல்லது 1,886 அடி உயரம்) பாரம்பரிய இடமகவுள்ளது. 3 ஆம் நூற்றாண்டில் தாபோர் உருமாற்ற மலையாக அடையாளம் காணப்பட்டது. இது புனித சிறில், ஜெரோம் ஆகியோரால் 4 ஆம் நூற்றாண்டில் குறிப்பிடப்பட்டது. உருவமாற்ற தேவாலயம் தாபோர் மலையின் உச்சியில் அமைந்துள்ளது. இது 5 ஆம் நூற்றாண்டு *[[மரியாவின் விண்ணேற்பு]]* விடயத்திலும் குறிப்பிடப்பட்டது.

## உசாத்துணை

பகுப்பு:விவிலிய இடங்கள்
பெத்சதாக் குளம்

thumb|பெத்சதாக் குளப் பக்கத்துடன் இணைந்துள்ள பைசாத்திய தேவாலயத்தின் எச்சம்.

**பெத்சதாக் குளம்** அல்லது **பெத்சாயிதாக் குளம்** (*Pool of Bethesda*) எருசலேம் இசுலாமியப் பகுதியில் உள்ள ஒரு குளமாகும். யோவான் நற்செய்தி ஐந்தாம் அதிகாரத்தில் எருசலேமில் ஒரு குளம் பற்றி, ஐந்து தூண்களினால் சூழப்பட்ட ஆட்டு வாயிலுக்கு அருகில் இருந்ததாக குறிப்பிடப்பட்டுள்ளது. இது குணமாக்குதலுடன் தொடர்புபட்டது. 19 ஆம் நூற்றாண்டு வரை, குளத்தின் இருப்பு பற்றிய எவ் ஆதாரமும் கிடைக்கவில்லை. அதனால், நற்செய்தி பின்பு எழுதப்பட்டது என்றும் எருசலேம் நகர் பற்றி முதல் அறிவு பெற்றிருந்த ஒருவரிடமிருந்து இன்னுமொருவர் பெற்றிருப்பார் எனவும் வரலாற்று, குறிப்பிடத்தக்கமையைவிட குளம் என்பது உருவகப்படுத்தல் எனவும் அறிஞர்கள் வாதிட்டனர்.

19 ஆம் நூற்றாண்டில், யோவான் நற்செய்தி விபரித்தவாறு ஒரு குளத்தின் எச்சத்தை தொல்லிபொருளியலாளர்கள் கண்டுபிடித்தனர்.

## உசாத்துணை

## வெளி இணைப்புகள்

* Pictures of the Bethesda
*Jewish Encyclopedia: Bethesda
*Catholic Encyclopedia: Bethsaida: II. THE POOL

பகுப்பு:விவிலிய இடங்கள்
மகிஷாசுரமர்த்தினி

**மகிஷாசுரமர்த்தினி** என்பது மகிசாசூரன் எனும் அரக்கனை அழிக்க சக்தி எடுத்த வடிவமாகும். இவரை மகிடாசுர மர்தினி என்றும் கூறுகின்றனர்.  மகிசாசுரன் தனக்கு ஒரு பெண்ணால் மட்டுமே இறப்பு நேரிட வேண்டும் என்ற வரம் பெற்றிருந்தான். அதனால் சிவபெருமானின் மனைவியான சக்தி, தேவர்களிடமிருந்து சக்திகளைப் பெற்று அவனுடன் போரிட்டு அழித்தார். 

தேவர்கள் கொடுத்த சக்திகளிலிருந்து தோன்றிய உடல்உறுப்புகளின் பட்டியல்.

* சிவபெருமானின் சக்தி - முகம்
* பிரம்மாவின் சக்தி - உடல்
* திருமாலின் சக்தி - பதினெட்டு கரங்கள்
* எமதருமனின் சக்தி - கூந்தல்
* அக்னிபகவானின் சக்தி - கண்கள்
* மன்மதனின் சக்தி - புருவம்
* குபேரனின் சக்தி - மூக்கு
* முருகனின் சக்தி - உதடு
* சந்திரனின் சக்தி - மார்புகள்
* இந்திரனின் சக்தி - இடை
* வருணனின் சக்தி - கால்கள்

## கோயில்கள்
மத்தூர் மகிஷாசுரமர்த்தினி கோயில், திருத்தணி அருகேயுள்ளது.

பகுப்பு:சாக்தம்
பகுப்பு:இந்து பெண் தெய்வங்கள் 
பகுப்பு:பார்வதியின் வடிவங்கள்
புல்ஜென்சியோ பாட்டிஸ்ட்டா

**புல்சென்சியோ பட்டிஸ்ட்டா** (*Fulgencio Batista Zaldívar*, சனவரி 16, 1901 – ஆகத்து 6, 1973) கூபாவின் முன்னாள் அதிபர். இவர் 1940 முதல் 1944 வரை தேர்ந்தெடுக்கப்பட்ட அதிபர், 1952 முதல் 1959 வரை கூபாவை  தன் கட்டுப்பாட்டில் வைத்திருந்த சர்வாதிகாரி. கூப புரட்சியால் இவரது அரசு கலைக்கப்பட்டது.

1901-ம் ஆண்டு சனவரி 16 அன்று பிறந்த இவர் 1973-ம் ஆண்டு ஆகத்து 6-ல் மறைந்தார்.

பகுப்பு:1901 பிறப்புகள்
பகுப்பு:1973 இறப்புகள்
பகுப்பு:கூபாவின் அரசியல்வாதிகள்
சிவசூத்திரம்

**சிவசூத்திரம்** என்பது காஷ்மீர சைவத்தின் நிறுவுனரான வசுகுப்தர் (கி.பி 860–925) எனும் பெரியோனால் இயற்றப்பட்ட நூல் ஆகும். காஷ்மீர சைவர்களின் புனித நூல்களுள்  இது ஒன்று. 

## சைவநூல்
பாணினியின் சங்கத மொழியின் ஒலியன்களைப் பற்றிக் குறிப்பிடும் பதினான்கு சிவசூத்திரங்களினின்றும் இச்சிவசூத்திரம் வேறானது. மேலும் தமிழில் வழங்கும் ஓஷோவின் சிவசூத்திரம் இது அல்ல என்பதும் குறிப்பிடத்தக்கது.

## வரலாறு
சிவசூத்திரத்தில் காசுமீர சைவம் தொடர்பான  எழுபத்தேழு சூத்திரங்கள் காணப்படுகின்றன. காசுமீரத்தின் சிறீநகரின் அருகேயுள்ள மகாதேவ மலையில் வாழ்ந்தவராகக் கருதப்படும் வசுகுப்தர், ஒரு கனவில் கண்ட திருக்காட்சியை அடுத்து இச்சிவசூத்திரங்களை எழுதினார். சிவசூத்திரங்கள் வசுகுப்தருக்கு வழங்கப்பட்டதாக நம்பப்படும் **சங்கரோபால** எனும் மலைக்குன்று இன்றும் காசுமீர சைவ அடியவர்களால் யாத்திரை சென்று வழிபடப்படுகின்றது.

## விளக்கவுரைகள்
வசுகுப்த சிவசூத்திரத்திற்கு, பிற்காலத்தில் பல விளக்கவுரைகள் எழுதப்பட்டிருக்கின்றன. பத்தாம் நூற்றாண்டில் வாழ்ந்த சேமராயரால் எழுதப்பட்ட விமர்சினியும், பதினோராம் நூற்றாண்டில் வாழ்ந்த பாஸ்கரரால் எழுதப்பட்ட வார்த்திகமும் இவற்றில் முக்கியமானவை. இவை அண்மைக்காலத்தில் ஆங்கிலத்திலும் இத்தாலியிலும்  இந்தியிலும் மொழிபெயர்க்கப்பட்டிருக்கின்றன.

## இதனையும் காண்க
* காசுமீர சைவம்

## மேலதிக வாசிப்புக்கு
* 

## உசாத்துணைகள்

## வெளி இணைப்புகள்
*சிவசூத்திரம் - ஆங்கில உரையுடனான மின்னூல்

பகுப்பு:சைவ சமய நூல்கள்
பகுப்பு:சைவ சமயம்
இரா. கலைக்கோவன்

**இரா. கலைக்கோவன்** என்பவர் தமிழக வரலாற்று ஆய்வாளர் ஆவார். இவர் 1982ம் ஆண்டு டாக்டர் மா. இராசமாணிக்கனார் வரலாற்று ஆய்வு மையத்தினை உருவாக்கினார். இரா. கலைக்கோவனுக்கு தொல்காப்பியர் விருது வழங்கப்பட்டது.

இவர் வரலாற்றுத் துறை சார்பான ஐம்பதுக்கும் மேற்பட்ட புத்தகங்கள், 25 வரலாறு ஆய்விதழ்கள் போன்றவற்றை எழுதியுள்ளார். வரலாறு டாட் காம் எனும் வரலாறுகள் குறித்தான இணையதளத்தில் பல்வேறு கட்டுரைகளை எழுதியுள்ளார்.

## நூல்கள்
சோழர் கால ஆடற்கலை- இரா.கலைக்கோவன்-  சேகர் பதிப்பகம்

## மேற்கோள்கள்


பகுப்பு:வாழும் மக்கள்
பகுப்பு:தமிழ் வரலாற்று ஆய்வாளர்கள்
எஸ். எம். ராமநாதன்

**எஸ். எம். ராமநாதன்** (*S. M. Ramanathan*, இறப்பு: 18 டிசம்பர் 1990) தமிழ்நாட்டைச் சேர்ந்த நாடக, மற்றும் திரைப்பட நடிகர் ஆவார்.

## வாழ்க்கைக் குறிப்பு
ராமநாதன் நகைச்சுவை நடிகை மனோரமாவின் கணவர் ஆவார். நாடகங்களில் நடித்து வந்தவர். 1959 இல் வெளியான கண் திறந்தது திரைப்படத்தில் கதாநாயகனாக நடித்தார். தேடிவந்த லட்சுமி, கறுப்புப் பணம், கருந்தேள் கண்ணாயிரம் உள்ளிட்ட பல படங்களில் இவர் நடித்தார்.

ஒரே நாடகக் கம்பனியில் நடித்து வந்த மனோரமாவை 1964 ஆம் ஆண்டில் திருமணம் செய்தார். ஆனாலும் மகன் பூபதி பிறந்து 15 நாட்களிலேயே இருவரும் பிரிந்தனர். அதன் பின்னர் நாடக நடிகையான பங்கஜம் என்பவரை மணந்தார்.

## நடித்த திரைப்படங்கள்
*கண் திறந்தது (1959)
*கறுப்புப் பணம் (1964)
*நினைவில் நின்றவள் (1967)
*கருந்தேள் கண்ணாயிரம் (1972)
*தேடிவந்த லட்சுமி (1973)

## மறைவு
இராமநாதன் 1990 டிசம்பர் 18 அன்று சென்னையில் மாரடைப்பால் காலமானார்.

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:1990 இறப்புகள்
வசன சாகித்தியம்

**வசன சாகித்தியம்** அல்லது **வசனம்** என்பது, கன்னடப் பாட்டியலின் ஒரு வகையாகும்.  கி.பி 11ஆம் நூற்றாண்டில் உருவாகி, 12ஆம் நூற்றாண்டளவில் பெருமளவு வளர்ச்சிகண்ட இது, மிக இலகுவாகப் புரிந்துகொள்ளக்கூடிய எளிய சொல்லாடல்களால் ஆனது.வசனங்கள் தோன்றிய அதே  காலப்பகுதியில் எழுந்த வீரசைவ இயக்கத்தின் முக்கியமான கொள்கைபரப்புங் கருவியாகவும் அது காணப்பட்டது. தமிழில் எழுந்த தேவாரங்களுடன் இவற்றை ஒப்பிடலாம்.

## வரலாறு
பதினோராம் நூற்றாண்டு மேலைச் சாளுக்கியர் ஆட்சியின் கீழ் வாழ்ந்த ஓர் தாழ்குலத்து ஞானியான "மாதர சென்னையா" என்பவரே, இத்தகைய கவிதைகளை முதன்முதலில் உருவாக்கியவராகச் சொல்லப்படுகிறார்.  பிற்காலத்தில், தென்காலச்சூரி அரசின் முதலமைச்சரும், வீர சைவத்தை முன்னெடுத்தவருமான பசவர், சென்னையாவையே தன் வசனங்களின் தந்தை என்று போற்றுகின்றார்.

## வசனங்களின் அமைப்பு

"வசன" என்றால் கன்னடத்தில் "சொல்லப்பட்டது" எனப்பொருள்படும். பெரியோரால் சொல்லப்பட்ட அரிய விடயங்கள், வசனகலு என்று அறியப்பட்டன. வசனங்கள் வாழ்க்கையின் நிலையாமை, சிவபக்தி நோக்கிய அடியவனின் நகர்வு, பாகுபாடின்மை,சிவனை அடைவதற்காக உலக இச்சையிலிருந்து விலகுதல்  போன்றவற்றைப் பாடுபொருளாய்க் கொண்டமைந்தவை. மிகச்சிறிய பந்தி அமைப்புக் கொண்டவை. அவற்றின் இறுதி, சிவனைக் குறிக்கும் ஏதாவது ஒரு விளியுடன் முடிவுறும். அவ்விளியைக் கொண்டு பாடியவர் யாரென்று இனங்கண்டுகொள்ளமுடியும். உதாரணமாக, பசவர், கூடல சங்கமேசுவரா என்றும், அல்லமப் பிரபு குகேசுவரா என்றும், அக்கா மகாதேவி சென்ன மல்லிகார்ச்சுனா என்றும் முடிப்பார்கள். 
 

## வசனங்களும் சரணர் இயக்கமும்

பசவர் முதலான சரணர்களின் வசனங்கள், இறையுணர்வுடன் கூடிய சமூக விழிப்புணர்வுக்கு வழிவகுத்தன. வசனங்களை இயற்றிய சுமார் 200 சரணர்கள், வீரசைவ மரபில் அறியப்படுகின்றனர்.  இவர்களில் முப்பதுக்கும் மேற்பட்டவர்கள் பெண்கள்.  பசவர், அக்கா மகாதேவி, சென்னபசவர், சித்தாராமர் முதலானோர் புகழ்பெற்ற வசனங்களை இயற்றியுள்ளனர்.  

## சில வசனங்கள்

## மேலும் காண்க
* உரைநடைக் கவிதை
* கன்னட இலக்கியம்
* காலச்சூரி பேரரசு

## குறிப்புகள்


## உசாத்துணைகள்
*
*
*

## வெளி இணைப்புகள்
*சில வசன சாகித்தியங்கள்
*சைவம் ஆர்க் வசனங்கள் (ஆங்கிலம்)

பகுப்பு:கன்னட இலக்கியங்கள்
பகுப்பு:வீர சைவம்
பகுப்பு:சைவ சமய இலக்கியம்
பகுப்பு:சைவ சமய நூல்கள்
ஜாமியா பள்ளிவாசல், பீசப்பூர்

**ஜாமியா பள்ளிவாசல்** (*Jama Masjid*) என்பது இந்தியாவின் கர்நாடகம் மாநிலத்தில் பீசப்பூர் மாவட்டத்தில் அமைந்துள்ளது. முகலாய கட்டிடப்பாணியில் முதலாம் அலி அதில் ஷாவால் 1578 இல் கட்டப்பட்டது. 
## வரலாறு
ஜாமியா பள்ளிவாசல், பீசப்பூர் கோட்டைக்கு 
தென்கிழக்கு பகுதியில் உள்ளது. இது 1565 இல் கட்ட ஆரம்பிக்க பட்டது.ஆனால் 1578 இல் கட்டிமுடிக்கப்பட்டது.
இங்கு தூண்கள் பிரார்த்தனை கூடம் மற்றும் ஒன்பது வழிகள் உள்ளன.மேல் பகுதியில் வசீகரிக்கும் குவிமாடம் உள்ளது.முன் பகுதியில் ஹவுஸ் உள்ளது.இப்பள்ளிவாசல் பரப்பளவு 10810 சதுர மீட்டர் ஆகும்.
பள்ளிவாசல் தரைத்தளம் பளிங்கு கற்கள் கொண்டு முகலாய மன்னர் ஔரங்கசீப் மூலம் பதிக்கப்பட்டது.அவர் மூலமே கிழக்கு நுழைவாயில் விரிவுபடுத்த பட்டது.

## மேற்கோள்கள்

பகுப்பு:கர்நாடகத்தில் உள்ள பள்ளிவாசல்கள்
பகுப்பு:இசுலாமியக் கட்டிடக்கலை
பகுப்பு:பிஜாப்பூர்
பகுப்பு:அடில் ஷாஹி பேரரசு
காரடையான் நோம்பு

**காரடையான் நோம்பு** என்பது காமாட்சியம்மனை பெண்கள் வழிபட்டு கடைபிடிக்கும் நோம்பாகும்.  இதனை *சாவித்ரி நோம்பு* , காமாட்சி விரதம், கவுரி விரதம் என பல்வேறு பெயர்களால் அழைக்கப்படுகிறது. சாவித்ரி காட்டில் அடை செய்து படைத்தமையால் காரடையான் நோம்பு என்று அழைக்கின்றனர்.

இந்த நோம்பினால் கணவனுடைய ஆயுளை அதிகரிக்கும் என நம்புகின்றார்கள். கற்பில் சிறந்தவளான சாவித்திரி தன்னுடைய கணவனின் ஆயுள் காலம் முடிந்து யமதேவன் அவனுடைய உயிரைப் பரித்துச் சென்ற போதிலும், யமனுடனிமிருந்து மீட்டு வந்தாள் என்று நம்பப்படுகிறது. சாவித்ரி ஆனிமாத அமாவாசையிலிருந்து மூன்று நாட்கள் விரதம் மேற்கொண்டாள். இந்த காலத்தினை *சாவித்ரி விரத கல்பம்* என்கின்றனர்.

இவ்விரத வழிபாடானது மாசி மாதம் கடைசி நாள் இரவு தொடங்கப்பட்டு பங்குனி மாதம் முதல் நாள் நிறைவு பெறுகிறது. வழிபாட்டின் முடிவில் வழிபாட்டில் இடம் பெற்ற நோன்பு கயிறு பெண்களால் அணியப்படுவது குறிப்பிடத்தக்கது.

## தொன்மம்
திரியுமத்சேனன் மன்னனின் மகன் சத்யவான். அசுபதி மன்னின் மகள் சாவித்திரி. இவர்கள் இருவருக்கும் திருமணம் நடைபெற்றது. சாவித்திரி கவுரி விரதத்தினை மேற்கொண்டிருந்தாள். அந்த விரதக் காலத்திலேயே சத்யவான் காட்டில் இறந்தார். 

தான் மேற்கொண்ட கவுரி விரதத்தினை முடிக்க மண்ணால் செய்த வடையை செய்து வழிபட்டாள். விரதம் பூர்த்தியானது. அதன் பின்பு யமதர்மனிடம் வேண்டி தன்னுடைய கணவனை மீட்டாள். 

## ஆதாரங்கள்


பகுப்பு:இந்து சமய விரதங்கள்
திண்டுக்கல் மாவட்டத்திலுள்ள கல்வி நிலையங்கள்

**திண்டுக்கல் மாவட்டத்திலுள்ள கல்வி நிலையங்கள்** என்பது தமிழகத்தின் திண்டுக்கல் மாவட்டத்தில் செயற்பட்டுவரும் கல்லூரிகள், பள்ளிகள் உள்ளிட்ட கல்வி நிறுவனங்களின் பட்டியலாகும்.

## பள்ளிகள்
* அரசு மேல்நிலைப்பள்ளி திருமலைராய புரம்  
* அரசு மேல்நிலைபள்ளி, கம்பிளியம்பட்டி.
* ஊராட்சி ஒன்றிய நடுநிலைப்பள்ளி, க. அம்மாபட்டி
* அரசு உயா்நிலைப்பள்ளி,கூவ.குரும்பபட்டி  
* புனித மரியன்னை மேனிலைப் பள்ளி, திண்டுக்கல்.
* ஹசரத் அமீருன்னிசா பேகம் ஓரியண்டல் மகளிர் மேல்நிலைப்பள்ளி,பேகம்பூர்,திண்டுக்கல்.
* அரசு மேல்நிலைப்பள்ளி ,செங்குறிச்சி.
* அரசு மேல்நிலைப்பள்ளி ,நல்லமநாயக்கன்பட்டி
* மநாயக்கன்பட்டி.
* அரசு மேல்நிலைப்பள்ளி ,சமுத்திராபட்டி.
* அரசு மேல்நிலைப்பள்ளி ,கூத்தம்பட்டி.
* நகராட்சி மேனிலைப் பள்ளி,பழனி
* ஐடிஓ மேனிலைப் பள்ளி, ஆயக்குடி
* தேவி மேனிலைப் பள்ளி,பழனி
* புனித ஜோசப் மேனிலைப் பள்ளி,பழனி
* புனித பால் மேனிலைப் பள்ளி,பழனி
* லிட்டில் ப்ளவர் நடுநிலை பள்ளி,பழனி
* அக்‌ஷயா மேனிலைப் பள்ளி,பழனி
* சிரீ ரேணுகாதேவி மேனிலைப் பள்ளி,பழனி
* சுவாமி மெட்ரிக் மேனிலைப் பள்ளி,பழனி
* எஸ்.எஸ்.அகாடமி

## பல்கலைக்கழகங்கள்
*காந்தி கிராமம் கிராமியப் பல்கலைக்கழகம், திண்டுக்கல்.
*அன்னை தெரசா மகளிர் பல்கலைக்கழகம், கொடைக்கானல்.
## கல்லூரிகள்
## மருத்துவக் கல்லூரி
# அரசு மருத்துவக் கல்லூரி, திண்டுக்கல்

### பொறியியல் கல்லூரிகள்
# பி. எஸ். என். ஏ. பொறியியல் தொழில்நுட்பக் கல்லூரி, திண்டுக்கல்.
# ரத்னவேல் சுப்பிரமணியம் பொறியியல் தொழில்நுட்பக் கல்லூரி, திண்டுக்கல்.
# எஸ்.பி.எம்.பொறியியல் தொழில்நுட்பக் கல்லூரி, திண்டுக்கல்.
# அண்ணா பல்கலைக்கழகம், திண்டுக்கல் வளாகம்.
# எஸ்.எஸ்.எம். பொறியியல் தொழில்நுட்பக் கல்லூரி, திண்டுக்கல்.
#என்.பி.ஆர். பொறியியல் தொழில்நுட்பக் கல்லூரி, நத்தம்.
# ஜெய்னி பொறியியல் கல்லூரி, திண்டுக்கல்.
# கிறித்துவ பொறியியல் தொழில்நுட்பக் கல்லூரி, ஒட்டன்சத்திரம். 
# திரு சுப்ரமணியா பொறியியல் கல்லூரி, பழனி.
# கொடைக்கானல் தொழில்நுட்பக் கல்லூரி, பல்லங்கி, கொடைக்கானல்.

### கலை மற்றும் அறிவியல்
* ஜி. டி. என்.கலைக் கல்லூரி, திண்டுக்கல்.
* எம். வி. முத்தையா அரசினர் மகளிர் கலைக் கல்லூரி, திண்டுக்கல்.
* பார்வதி கலை மற்றும் அறிவியல் கல்லூரி, திண்டுக்கல்.
* ரமா பிரபா கலை மற்றும் அறிவியல் கல்லூரி, திண்டுக்கல்.
* ஜேகப் நினைவு கிறிஸ்தவக் கல்லூரி, திண்டுக்கல்.
* மதுரை காமராஜ் பல்கலைக்கழக மாலைநேரக் கல்லூரி, திண்டுக்கல்.
* பண்ணைக்காடு வீரம்மாள் பரமசிவம் கல்லூரி, திண்டுக்கல்.
* என்.பி.ஆர். கலை மற்றும் அறவியல் கல்லூரி, திண்டுக்கல்.
* ஸ்ரீ ஹயகிரீவர் கலை அறவியல் கல்லூரி, நிலக்கோட்டை தாலுகா, திண்டுக்கல்.
* அருள்மிகு பழநி ஆண்டவர் கலை மற்றும் பண்பாட்டுக் கல்லூரி, பழனி
* அருள்மிகு பழநி ஆண்டவர் பெண்கள் கலை கல்லூரி, பழனி
* திரு சுப்ரமணியா கலை மற்றும் அறிவியியல் கல்லூரி,பழனி
* மதுரை காமராஜ் பல்கலைக்கழக மாலைநேரக் கல்லூரி, பழனி.

### செவிலியர் கல்லூரி
#கிறிஸ்டியன் செவிலியர் கல்லூரி, திண்டுக்கல்.
#ஜெய்னீ செவிலியர் கல்லூரி, திண்டுக்கல்.
#சக்தி செவிலியர் கல்லூரி, ஒட்டன்சத்திரம்.
### பல்தொழில் நுட்பப்பயிலக கல்லூரிகள்
* ஆர்.வி.எஸ். பல்நுட்பக் கல்லூரி, திண்டுக்கல்.
* எஸ்.பி.எம். பல்நுட்பக் கல்லூரி, திண்டுக்கல்.
* இன்ஸ்டியூட் ஆப் டூல் இன்ஜினியரிங், திண்டுக்கல்.
* ஏ. பி. சி. பல்நுட்பக் கல்லூரி, திண்டுக்கல்.
* அருள்மிகு பழநி ஆண்டவர் ஆண்கள் பல்தொழில் நுட்பப்பயிலகம்,பழனி
* திரு பாலமுருகன் பல்தொழில் நுட்பப்பயிலகம்,பழனி

## மேற்கோள்கள்

பகுப்பு:திண்டுக்கல் மாவட்டத்திலுள்ள கல்வி நிலையங்கள்
இயக்க மகளிர்

**இயக்க மகளிர்** என்பவர்கள் சிவபெருமானின் மகனான முருகனினை வளர்த்த ஆறு பெண்களாவார்கள்.  இவர்களை *கார்த்திகைப் பெண்டீர்*, *கார்த்திகைப் பெண்கள்* எனவும் அழைப்பர். 

## தொன்மம்
சிவபெருமானின் ஆறு முகங்களிலிருந்து ஆறு நெருப்புபொறிகள் வெளிவந்தன. அவற்றை வாயு பகவான் எடுத்துச் சென்று சரவணப் பொய்கையில் சேர்த்தார். அப்பொறிகள் ஆறு குழந்தைகளாயினர். அவர்களை கார்த்திகைப் பெண்டீர் எடுத்து வளர்த்தனர். பார்வதி தேவி ஆறு குழந்தைகளையும் ஒருசேர அணைக்கும் போது ஆறுபேரும் ஒன்றாகி ஆறுமுக முருகனாகினார். 

ஒரு முறை சிவபெருமான் கயிலாயத்தில் நந்தி, பிருங்கி, மகானர் முதலான சிவகண நாதர்களுக்கும் மற்றும் சிவகனங்கள், சனகர் முதலிய நான்கு முனிவர்களுக்கும் அட்டமா சித்திகளை உபதேசித்தார். அப்போது அங்குவந்த இயக்க மகளிர் சிவபெருமானிடம் அட்டமா சித்திகளை உபதேசிக்க வேண்டினர். சிவபெருமான் அவர்களை உமையைப் பூசைச் செய்து சக்திகளைப் பெற்றுக்கொள்ளும்படி கூறினார். அப்பெண்கள் உமையை வணங்கி அட்டமா சித்திகளைப் பெற்றனர்.

## இவற்றையும் காண்க
கந்த புராணம்

## ஆதாரங்கள்


பகுப்பு:இந்து தொன்மவியல்
4-மெத்தில்-1-பென்டனால்

**4-மெத்தில்-1-பென்டனால்** *(3-Methyl-1- pentanol)* என்பது C6H14O என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். பொதுவாக இச்சேர்மத்தை இரண்டாம்நிலை ஐசோயெக்சைல் ஆல்ககால் என்ற பெயரால் அழைப்பர். நிறமற்ற திரவமாக காணப்படும் 4-மெத்தில்-1-பென்டனால் லொங்கன் பழத்தில் காணப்படுகிறது. 

## மேற்கோள்கள்

பகுப்பு:ஆல்ககால்கள்
பகுப்பு:எக்சனால்கள்
2016 கோடை ஒலிம்பிக் ஏலங்கள்

thumb|வெற்றி பெற்ற வேட்பாளர், இரியோ டி செனீரோவின் கேட்பு விண்ணப்பத்துச் சின்னம்

**2016 கோடை ஒலிம்பிக் மற்றும் மாற்றுத் திறனாளர் ஒலிம்பிக் ஏலங்களில்** ஏழு நாடுகள் பன்னாட்டு ஒலிம்பிக் குழுவிடம் செப்டம்பர் 13, 2007இல் கேட்பு விண்ணப்பம் அளித்தன. இவற்றில்  அசர்பைசானின் பக்கூ , கத்தாரின் தோகா,  செக் குடியரசின் பிராகா நகரங்களின் விண்ணப்பங்கள் சூன் 2008இல் நிராகரிக்கப்பட்டன.  இவை மூன்றுமே தேர்ந்தெடுக்கப்பட்டிருந்தால் அவர்களின் முதல் ஒலிம்பிக்காக இருந்திருக்கும். அசர்பைசானின் மனு போதிய கட்டமைப்புக்கள் இல்லாததாலும்  மற்றும் 2014ஆம் ஆண்டு குளிர்கால ஒலிம்பிக் விளையாட்டுக்கள் நடந்த  சோச்சிக்கு அண்மையில் இருந்ததாலும் நிராகரிக்கப்பட்டது.   கத்தாரின் கேட்பு  பாரசீக வளைகுடாவில் கோடையில் நிலவும் மிக உயரிய வெப்பநிலை காரணமாக நிராகரிக்கப்பட்டது. பிராகாவின் கேட்பும் மீண்டும் ஈரோப்பாவில் நடத்தும் வாய்ப்பின்மையால் நிராகரிக்கப்பட்டது.

சூன் 4, 2008இல் நான்கு நகரங்களின் கேட்பு விண்ணப்பங்கள் ஏற்கப்பட்டதாக அறிவிக்கப்பட்டது: சிகாகோ, மத்ரித், இரியோ டி செனீரோ, தோக்கியோ. கிரேக்கத்தின் ஏதென்ஸ் நகரத்தில் நடந்த பன்னாட்டு ஒலிம்பிக் குழுவின் அமர்வில் இந்த முடிவு எடுக்கப்பட்டது.

இந்த நான்கு நகரங்களின் நாட்டுத் தலைவர்களின் முன்னிலையில் அக்டோபர் 2, 2009இல் கோபனாவன், டென்மார்க்கில் நடந்த ப.ஒ.குழுவின் 121வது அமர்வு நடைபெற்றது. பெல்லா மையத்தில் ஒன்றன் பின் ஒன்றாக, சிகாகோ, தோக்கியோ, இரியோ, மத்ரிது தங்கள்  அளிக்கைகளை வழங்கினர்.  இந்த அமர்வில் எசுப்பானியாவின் அரசர், ஓப்ரா வின்ஃப்ரே,  பெலே போன்ற பல புகழாளர்களும்  இருந்தனர். பன்னாட்டு ஒலிம்பிக் குழுவின் மதிப்பீட்டுக் குழுவும் தனது அறிக்கையை வழங்கியது. மூன்று சுற்று வாக்கெடுப்பிற்குப் பின்னர் முதலில் சிகாகோவும் பின்னர் தோக்கியோவும் தங்கள் வாய்ப்பை இழந்தன.

இறுதிச் சுற்றில் இரியோ டி செனீரோ 66 வாக்குகளும் மத்ரித் 32 வாக்குகளும் பெற 2016 கோடைக்கால ஒலிம்பிக் விளையாட்டுப் போட்டிகளையும்  மாற்றுத்திறனாளர் ஒலிம்பிக்கையும் நடத்தும் உரிமையை இரியோ பெற்றது. போர்த்துக்கேய மொழி பேசும் நாடுகளில் பிரேசில் முதலாவது நாடாகவும் இரியோ டி செனீரோ தென் அமெரிக்காவில் கோடைக்கால ஒலிம்பிக் விளையாட்டுக்களை நடத்தும் முதல் நகரமாகவும் இருக்கும். இந்த ஏல செயல்பாட்டின் போது உளவு, இனப்பாகுபாடு, எதிர்த்தரப்பு தடங்கல்களைக் குறித்த சர்ச்சைகளும் நிகழ்ந்துள்ளன.

வெற்றி வாய்ப்பை இழந்த ஆறு நகரங்களில் நான்கு மீண்டும் 2020 கோடைக்கால ஒலிம்பிக் விளையாட்டுப் போட்டிகளை நடத்த விண்ணப்பித்தன.  பக்கூ, தோகா, மத்ரித் மற்றும் தோக்கியோ தேர்ந்தெடுக்கப்பட்டன. மத்ரிதும் தோக்கியோவும் அடுத்த நிலைக்கு முன்னேற இறுதியில் தோக்கியோ தேர்ந்தெடுக்கப்பட்டது.
## மேற்கோள்கள்

## வெளி இணைப்புகள்

* 
** 
** 
** 
** 
** 
** 
** 
* 
* 
** 
** 
** 
** 
* 

பகுப்பு:2016 கோடைக்கால ஒலிம்பிக் விளையாட்டுகள்
சூரிய சதகம்

**சூரிய சதகம்** என்பது மயூரசன்மன் என்பவரால் எழுதப்பட்ட நூலாகும்.  மயூரசன்மன் கடவு தேசம் என்னும் நாட்டின் அரசனாவான். அவன் சிறந்த கவிஞராகவும், வடமொழியில் பெரும்புலமை பெற்றிருந்தார். சில காலம் கண்கள் தெரியாமல் இருந்தார். அவர் பார்வை பெறுவதற்கு பல்வேறு தலங்களுக்குச் சென்றுவந்தார். 

காஞ்சிபுரம் கச்சபேச்வரர் கோயிலில் சூரிய தீர்த்ததில் நீராடி, சிவபெருமானை வணங்கினார். அவருக்கு கண்கள் பார்வையை மீண்டும் கிடைத்தது. தனக்கு கண்பார்வை கிடைத்தமைக்காக சூரியன் பெயரில் 100 வடமொழி பாடல்கள் கொண்டதாக நூலினை எழுதியுள்ளார். இந்நூலின் பாடல்கள் சில காஞ்சிபுரம் கச்சப்பர் கோயிலில் கல்வெட்டுகளாக உள்ளன.

## ஆதாரங்கள்


பகுப்பு:இந்து சமய நூல்கள்
சரணர்

**சரணர்** என்பது வீரசைவத்தின் முக்கியமான அடியவர்களைக் குறிப்பிடப் பயன்படும் பதம் ஆகும். சுமார் 200இற்கும் மேற்பட்ட சரணர்கள் வீரசைவ மரபில் இனங்காணப்பட்டிருக்கிறார்கள். இவர்களில் முப்பதுக்கும் மேல் பெண்கள் ஆவர்.  இவர்கள் வசனங்கள் எனப்படும் புகழ்பெற்ற கன்னட உரைநடைக் கவிதைகளை யாத்திருக்கிறார்கள். இவ்வசனங்களுக்கு, வீர சைவர்களால், தமிழ்த் தேவாரங்களின் அளவு மரியாதை வழங்கப்படுகின்றது.

## பஞ்சாச்சாரியார்

சரணர்களுக்கும் வீரசைவத்தின் தோற்றத்துக்கும் வளர்ச்சிக்கும்  முக்கியமான ஐவர் "ஸ்தாபனாச்சாரியார்" என்று போற்றப்படுகின்றனர். இந்த ஐவரையும் பஞ்சாச்சார்யர் என்று வழிபடுவது இலிங்காயத மரபு. ஐந்து ஆச்சாரியார்களையும் ஈசனின் ஐந்து முகங்களுடனும், இந்தியாவின் ஐந்து வீரசைவ மடங்களுடனும் இணைப்பது மரபு. 

### இரேவண சித்தர்
அகத்தியரின் குருவாகச் சொல்லப்படும் இரேவண சித்தர்  அல்லது இரேணுகாச்சாரியார் வீடணனுக்கு முந்நூறு கோடி இலிங்கங்களை வழங்கியவர் என்றும் கொல்லிப்பாகையிலுள்ள சோமேசுவர இலிங்கத்துடன் தொடர்பானவர் என்றும் வீரசைவ மரபுரைகள் சொல்கின்றன. இரம்பாபுரியில் இவர் வீரசைவ மடம் அமைத்தார்.

### மருள சித்தர்
வடக்ஷேத்திரத்திலுள்ள  சித்தேசுவர இலிங்கத்துடன் இணைத்து நோக்கப்படும் மருள ஆராத்தியர், உச்செயினியில்  ஒரு மடம் அமைத்தார்.

### ஏகோராம ஆராத்தியர்
இவர் பிரம்ம சூத்திரத்துக்கு வீரசைவ மரபில் உரை எழுதியதாகச் சொல்லப்படுகின்றது. சுதாகுண்டத்தில் இருக்கும் மல்லிகார்ச்சுன இலிங்கத்துடன் தொடர்பானவர். சிறீசைலத்தில் இவரால் ஒரு மடம் அமைக்கப்பட்டது.

### பண்டித ஆராத்தியர்
திராட்சாராமத்து இராமநாத இலிங்கத்துடன் தொடர்பானவர். கேதாரத்தில் மடம் அமைத்தார்.

### விஷ்வ ஆராத்தியர்
வாரணாசியின் விசுவ இலிங்கத்துடன் தொடர்பானவர். காசியில் மடம் அமைத்தார்.

## முக்கிய சரணர்கள்

பஞ்சாச்சாரியாரின் கொடிவழியில் வீரசைவத்துக்கு வித்திட்ட முக்கியமானவர்களாகத் தம்மை அறிவித்துக்கொண்டோர், பசவர் முதலாய சரணர்கள். முக்கியமான சரணர்களின் பட்டியல் வருமாறு:
* பசவர்
* அக்கா மகாதேவி
* அல்லமப் பிரபு
* சித்தராமேசுவரர்
* சென்ன பசவர்
* சர்வாக்கியர்
* சிவலெங்க மஞ்சண்ணா
* ஸ்ரீபதி பண்டிதர்
* மல்லிகார்ச்சுன பண்டிதாராத்தியர்
* சகலேச மதராசா
* ஹரிஹரர்
* கேரேய பத்மராசா

## மேலும் காண்க
* வசன சாகித்தியம்
* வீர சைவம்
* பசவர்

## உசாத்துணைகள்

பகுப்பு:வீர சைவம்
பகுப்பு:சைவப் பெரியார்கள்
பஞ்ச கிருஷ்ண தலங்கள்

**பஞ்ச கிருஷ்ண தலங்கள்** என்பவை இந்தியாவில் தமிழ்நாடு மாநிலத்தில் அமைந்துள்ள கிருஷ்ணருக்கான ஐந்து தலங்கள் ஆகும். இதனை பஞ்ச கிருஷ்ண சேத்தரங்கள் என்றும் அழைக்கப்படுகின்றன. 

இவை திருக்கண்ணங்குடி, திருக்கண்ணமங்கை, திருக்கண்ணபுரம், கபிஸ்தலம், திருக்கோவிலூர் ஆகியவைகளாகும்.

* திருக்கண்ணங்குடி லோகநாதப் பெருமாள் கோயில்
* திருக்கண்ணபுரம் நீலமேகப்பெருமாள் கோயில்
* திருக்கண்ணமங்கை பக்தவத்சலப்பெருமாள் கோயில்
* கபிஸ்தலம் கஜேந்திர வரதப் பெருமாள் கோயில்
* திருக்கோவிலூர் உலகளந்த பெருமாள் கோவில்

## ஆதாரங்கள்


## இவற்றையும் காண்க
* பஞ்சராமர் தலங்கள்
* பஞ்சரங்க தலங்கள்

பகுப்பு:இந்துக் கோயில்கள்
பகுப்பு:வைணவ சமயம்
சிரௌத்த சைவம்

**சிரௌத்த சைவம்** என்பது, ஆகமங்களை அன்றி, தனியே வேதங்களின் முதன்மைக்கு முன்னுரிமை வழங்கும் சைவப் பிரிவு ஆகும். இது சிவனே பரம் என ஏற்றுக்கொள்ளும் போதும், வேதங்கள் கூறும் வருணாச்சிரமத்துக்கு முக்கியத்துவம் வழங்குகின்றது. பெருமளவு சிரௌத்த சைவர்கள், கர்நாடகா மற்றும் ஆந்திரப் பகுதிகளில் வாழ்கின்றனர்.

## சைவ  மெய்யியல்
மெய்யியல் ரீதியில் இதனை சிவாத்துவிதம், சிவ விசிட்டாத்துவிதம் என்றெல்லாம் கூறுவதுண்டு.  இதற்கும் வைணவ விதப்பொருமைக்கும் ஒற்றுமைகள் அதிகமாக இருக்கும் அதேவேளை,  தமிழ் மெய்கண்ட சித்தாந்தத்துடனும் மெய்யியல் நிலைப்பாட்டில் ஓரளவு ஒத்துச் செல்கின்றது. வேத முதன்மையை முன்னிறுத்துவது என்பதே சிவாகமங்களைப் போற்றும் ஏனைய சைவக் கிளைகளுடனான சிரௌத்த சைவத்தின் மிகப் பிரதானமான வேறுபாடு.

சிரௌத்த சைவர்களின் கருத்துப்படி, உலகம் படைக்கப்பட்டது ஈசனின் அலகிலா ஆடலின் ஒரு அங்கமே. இவ்வுலகின் முதற்காரணியாகவும் துணைக்காரணியாகவும் அவனே விளங்குகின்றான். உலகமும் அவன் வடிவே எனினும், அதைத் தன் திருவருளான சக்தியின் மூலமே தோற்றுவிப்பதால், அவன் மாயையால் பாதிக்கப்படாதவன். மோட்சம் அடையப்படவேண்டுமெனின், அதற்கு சிவனருள் இன்றியமையாதது. வீடுபேற்றின் பின், உயிர் ஈசனோடு இரண்டறக்கலக்காது. அது, இயல்பான தன் சிவமாம் தன்மையை  அடைந்து பேரின்பத்தில் திளைத்திருக்கும்.

## ஆசான்கள்
வேதாந்தக் கண்ணோட்டத்தில் முக்கியமான பிரஸ்தானத்திரயம் எனும் மூன்று நூல்களில்,   பிரம்ம சூத்திரத்துக்கு சைவ சித்தாந்தப் பார்வையில் உரை எழுதிய ஸ்ரீகண்ட சிவாச்சாரியாரும், அப்பைய தீட்சிதரும் சிரௌத்த சித்தாந்திகளால் போற்றப்படுகின்றனர். சிவ பரத்துவத்தைக் கூறும் சுருதிசூக்திமாலை , ஹரிஹரதாரதம்மியம் முதலான நூல்களை எழுதிய ஹரதத்தரும் சிரௌத்தருக்கு முக்கியமான ஆச்சாரியர்.  அப்பையரால் எழுதப்பட்ட *சிவார்க்கமணிதீபிகை* எனும் பிரம்மசூத்திர உரை முக்கியமானது. வேதாந்தம் சார்ந்த  இந்து மெய்யியல் தளத்தில், சைவத்துக்கு இடமளித்த முக்கியமான வகுப்பு, சிரௌத்த சைவமே ஆகும்.

## கொள்கைகள்

இலிங்காயதர்கள் போல் இவர்களும் உடலில் இலிங்கத்தைத் தரித்துக் கொள்கின்றார்கள்.  இவர்கள் கொள்கைப்படி, ஒரு பெண்ணோ நாலாம் வருணத்தவனோ தீட்சை பெறுவதில் அல்லது, இலிங்கம் தரிப்பதில் மறுப்பு இல்லையெனினும், பெண்ணொருத்தி, ஒரு இலிங்கதாரியை மணந்தபின்னரே இலிங்கத்தைத் தாமும் தரிக்கமுடியும்; சூத்திரன் முழுமையாக தாவரவுண்ணி  ஆன பின்னரே  இலிங்கதாரணம் செய்யவேண்டும் என்பது இவர்தம் கொள்கை. சிரௌத்த சைவத்தை விரும்பி வரும் எவரையும் தாம் கோத்திரம், குலம் கொண்டு தள்ளிவிடுவதில்லை என்றும், அவர்களை சிவ தீட்சையளித்து ஏற்றுக்கொள்வதே வழமை என்றும் இவர்கள் கூறுகின்றனர். சிரௌத்த சைவன் ஒவ்வொருவனும் நாள்தவறாமல் சிவபூசை செய்தே ஆகவேண்டும். நேரத்தைப் பொறுத்து, ஒரு நாழிகையில் செய்யக்கூடிய "இலகு" பூசையோ, மணிக்கணக்கில் நீளும் "மகா"பூசையோ அவன் செய்யவேண்டும்.

## தற்போதைய நிலை
ஏனைய சைவர்கள் போலன்றி, இந்நாட்களில் இவர்கள் மிகச்சிறிய குழுவாகவே உள்ளனர். 1995இல் நிறுவப்பட்ட ""சிவஞானலகரி" எனும் அமைப்பு, சிரௌத்த சித்தாந்தத்தை சமகாலத்தில் வளர்ப்பதில் பெரும் பங்காற்றிவருகின்றது.

## மேலும் காண்க
* அப்பைய தீட்சிதர்
* சிவ விதப்பொருமை

## உசாத்துணைகள்


## வெளி இணைப்புகள்
* சிரௌத்த சைவம் வலைத்தளம் 
* ச்சிவாத்துவிதம் 

பகுப்பு:சைவப் பிரிவுகள்
பகுப்பு:இந்திய மெய்யியல்
டி.டபிள்யூ.ஏ வானூர்தி 599

**டி. டபிள்யூ. ஏ வானூர்தி 599** (*TWA Flight 599*) எனும் இந்த வானூர்தி சம்பவம், 1931, மார்ச்சு 31, அன்று, அந்நிறுவனம்  திட்டமிட்டப்படி அமெரிக்க மிசூரி மாகாணத்தின் கேன்சஸ் நகரிலிருந்து, அமெரிக்க மேற்குப்பகுதியின் தென்பாதியை கடந்த பசிபிக் பெருங்கடலுக்கு அப்பால் இருக்கும் கலிபோர்னியா மாகாணத்திலுள்ள லாஸ் ஏஞ்சலசுக்கு ஃபோக்கர் எஃப்.10 (*Fokker F.10*) வகையைச்சார்ந்த வானூர்தி ஒன்று பரந்துக்கொண்டிருந்தது. ட்ரை-மோட்டாரில் (* tri-motor*) இயங்கக்கூடிய அந்த மர இறக்கைகள் கொண்ட வானூர்தி, கட்டமைப்புத் தோல்வியின் காரணமாக கேன்சஸ் புல்வெளிப் பகுதியில் விழுந்து நொறுங்கி விபத்துக்குள்ளானது. இந்த வனாந்தர விபத்தில், பிரபல அமெரிக்கக் காற்பந்தாட்ட வீரர் கனுட் ரோக்கன் (*Knute Rockne*) என்பவர் உடன்; எஞ்சிய 7-பேர்களும் (அனைவரும்) கொல்லப்பட்டனர்.

## சான்றாதாரங்கள்

பகுப்பு:1931 இல் வானூர்தி விபத்துகளும் நிகழ்வுகளும்
திதி

**திதி** என்ற பெயரில் உள்ள கட்டுரைகள்:

*திதி (பஞ்சாங்கம்)
*திதி (புராணம்)
*திதி (திரைப்படம்)
வில்லியம் பார்பர் II

**வில்லியம் பார்பர் II** (பிறப்பு ஆகத்து 30, 1963) ஒரு சீர்திருத்தத் திருச்சபை குரு, முற்போக்குச் செயற்பாட்டாளர், அறத் திங்கள்களின் ஒருங்கிணைப்பாளர்களில் ஒருவர், என்.ஏ.ஏ.சி.பி யின் நோர்த் கரொலைனாவின் தலைவர், எழுத்தாளர்.

## கல்வியும் குடும்பமும்
வில்லியம் பார்பர் அரசியல் அறிவியலில் இளநிலைப் பட்டத்தைப் பெற்றார். இறையில் கல்வியை டியூக் பல்கலைக்கழகத்திலும், பொதுக் கொள்கை மற்றும் பாதிரியார் பொறுப்பு/கவனிப்பில் (pastoral care) முதுநிலை கல்வியை டிரூவ் பல்கலைக்கழகத்திலும் பெற்றார்.

## கொள்கைகளும் செயற்பாடுகளும்
பார்பர் ஒரு முக்கிய கிறித்தவ விடுதலை இறையியல் (liberation theology) சிந்தனையாளர், செயற்பாட்டாளர் ஆவார்.  ஐக்கிய அமெரிக்காவில் பெரும்பாலான கிறித்தவ அமைப்புகள் பழமைவாதக் கட்சியையும் கொள்கைளையும் முன்னிறுத்த, அதற்கு நேர் எதிர்மாறாக முற்போக்கான கொள்கைகளையும் செயற்பாடுகளையும் விடுதலை இறையியல் முன்வைக்கிறது.  குறிப்பாக பின்வருவற்றை முன்னிறுத்துகிறார்.

* தொழிலாளர் சார்பு, ஏழ்மை எதிர்ப்புக் கொள்கைகள்: அடிப்படை ஊதியம் உயர்வு, தொழிற்சங்க உரிமை, வாங்கக்கூடிய வீடு (affordable housing), பலமான சமூகப் பாதுகாப்புச் செயற்திட்டங்கள் (strong social safety net), பச்சைப் பொருளாதாரம், நியாமான குடிவரவாளர் கொள்கைகள், போர்/படைத்துறைமயாக்க எதிர்ப்பு
* கல்விக்கு சம உரிமை - எல்லோருக்கும் அணுக்கம் உடைய உயர் தர, பொது அடிப்படை மற்றும் உயர் கல்வி
* அனைவருக்கும் அணுக்கம் உடைய நலச் சேவைகள் (healthcare accessible to all), சூழலியல் பாதுகாப்பு, பெண்கள் நலம்
* நீதி முறைமையை சீரமைத்து அனைவருக்கும் நியாமானாதாக்குதல், துப்பாக்கிப் பரவலாக்கத்தை எதிர்த்தல்
* வாக்கு உரிமைகளை, பெண்கள் உரிமைகளை, ந.ந.ஈ.தி உரிமைகளை, குடிவரவாளர்கள், தொழிலாளர்கள், சமய சிறுபான்மையினர் உட்பட்டவர்களின் உரிமைகளைப் பாதுகாத்தல் விரிவாக்குதல்

ஏப்பிரல் 2013 இல் இருந்து நோர்த் கரொலைனாவின் தலைநகரில் மாகாண குடியரசுக் கட்சியின் தீவர வலதுசாரி சட்டங்களை எதிர்த்து அறத் திங்கள் குடிமுறை உரிமைப் போராட்டங்களை ஒருங்கிணைத்து வருகிறார்.  இவர் நோர்த் கரொலைனாவில் பல்வகைப்பட்ட செயற்பாட்டு அமைப்புக்களையும், பல்லினத்தவர்களையும் அமைத்து ஒரு முற்போக்கு கூட்டுகியக்கத்தை ஒருங்கிணைத்துள்ளார்.

## மேற்கோள்கள்


பகுப்பு:அமெரிக்க சமயத் தலைவர்கள்
பகுப்பு:1964 பிறப்புகள்
பகுப்பு:வாழும் மக்கள்
பிரேசிலிய ஒலிம்பிக் குழு

**பிரேசிலிய ஒலிம்பிக் குழு** (*Brazilian Olympic Committee*), ( &ndash; **COB**) பிரேசிலிய விளையாட்டுத் துறையில் மிக உயரிய அமைப்பாகும்; இது ஒலிம்பிக் விளையாட்டுக்களில் பிரேசிலின் பங்கேற்பை கட்டுப்படுத்துகின்றது.  சூன் 8, 1914இல் நிறுவப்பட்டபோதும்  இதன் அலுவல்முறையான செயற்பாடுகள் முதல் உலகப் போரால் தடைபட்டு 1935ஆம் ஆண்டுகளிலிருந்து செயல்படுகின்றது.  துவக்கத்தில் இது பிரேசிலின் படகுவலிப்பு சங்கங்களின் கூட்டமைப்புத் தலைமையிடத்திலிருந்து செயல்பட்டது. 

பி.ஒ.குழு பலவகைகளில் வருமானம்  ஈட்டுகின்றது; முதன்மையான வருமானமாக பிரேசிலிய தேசிய குலுக்கல் பரிசுச் சீட்டு இலாபத்தில் 2% இதற்கு வழங்கப்படுகின்றது. இதன் தற்போதைய தலைவராக கார்லோசு ஆர்த்தர் நுசுமான்  உள்ளார். இதன் முதன்மைத் திட்டமாக இரியோ டி செனீரோவில் நடக்கவிருக்கும் 2016 கோடைக்கால ஒலிம்பிக் விளையாட்டுப் போட்டிகள் உள்ளன.
## மேற்சான்றுகள்

## வெளி இணைப்புகள்
* Official website (in Portuguese)
* Website for the 2004 Summer Olympic Games (in Portuguese)

பகுப்பு:பிரேசிலில் விளையாட்டு
பகுப்பு:தேசிய ஒலிம்பிக் குழுக்கள்
2016 கோடைக்கால ஒலிம்பிக்கில் தீச்சுடர் தொடரோட்டம்

**2016 கோடைக்கால ஒலிம்பிக்கில் தீச்சுடர் தொடரோட்டம்** (*2016 Summer Olympics torch relay*) 2016 கோடைக்கால ஒலிம்பிக் விளையாட்டுப் போட்டிகளுக்கு முன்பாக ஏப்ரல் 21, 2016 முதல் ஆகத்து 5, 2016 வரை நடைபெறும்.  கிரேக்கத்தின் ஒலிம்பியாவில் ஏற்றப்படும் தீச்சுடர் ஏதென்சிற்கு ஏப்ரல் 27 அன்று வந்தது. பிரேசில் நாட்டில் தலைநகர் பிரசிலியாவில் துவங்கி 300 பிரேசிலிய நகரங்கள், 26 மாநில மற்றும் கூட்டரசு மாவட்ட தலைநகரங்கள் வழியே  இரியோ டி செனீரோவிலுள்ள மரக்கானா விளையாட்டரங்கத்தில் முடிவுறும்.

## தொடரோட்ட வழியும் நிரலும்
### கிரீசு
* ஏப்ரல் 21 - ஒலிம்பியாவில் ஒலிம்பிக்கின் பிறப்பிடத்தில் தீச்சுடர் ஏற்றப்படுதல், 4 ஊர்கள் வழியாகப் புறப்பாடு
* ஏப்ரல் 22 -ஏப்ரல் 26 : கிரீசின் பல்வேறு நகரங்களுக்குச் சென்று ஏதென்சு அடைதல்
*ஏப்ரல் 27,28 - ஏதென்சு

### சுவிட்சர்லாந்து
* ஏப்ரல் 29 - லோசான்
* ஏப்ரல் 30 - ஜெனீவா
### பிரேசில்

Revezamento da Tocha Olímpica em Brasília 09.jpg|thumb|right|பிரசிலியாவில் தீச்சுடரை ஏந்தி மாரத்தான் ஓட்டவீரர் வான்டெர்லெய் கோர்டீரோ டி லிமா (3 மே).
Revezamento da Tocha Olímpica em Corumbá de Goiás 11.jpg|thumb|direita|கொரும்பியா டி கோய்யாவில் தீச்சுடரோட்டம் (4 மே).
Pirenópolis recebe Tocha Olímpica 01.jpg|thumb|direita|பிரெனோபோலிசு, கோய்யாவில் தீச்சுடரோட்டம் (4 மே).
Dom Lélis Lara com a tocha olímpica na Praça da Estação, Coronel Fabriciano MG.JPG|thumb|direita|கோரொனல் பேப்ரிசியானோ, மினாசு செரைசில் தீச்சுடரேந்தி லெலிசு லாரா (12 மே).

*மே 3 - பிரசிலியா
*மே 4 முதல் சூலை 27 வரை பிரேசில் நாட்டின் பல்வேறு ஊர்களுக்கும் மாநிலத் தலைநகரங்களுக்கும் செல்லுதல்

## மேற்சான்றுகள்

## வெளி இணைப்புகள்
* 3D model: "Rio 2016 Olympic torch". *The 2016 Olympic torch (designed by Chelles & Hayashi)*, by Wilfried Vougny. April 21, 2016 (in French)
**"En 5 Minutes - L'odyssey de la flamme olympique commence" "Le Journal de Montréal", by Wilfried Vougny, Apr. 21, 2016.

பகுப்பு:2016 கோடைக்கால ஒலிம்பிக் விளையாட்டுகள்
தரைப்பருந்து

**தரைப்பருந்து**, **நெடுங்கால் பாம்புப்பருந்து** அல்லது **நெடுங்காற்கழுகு** (*secretary bird*; *Sagittarius serpentarius*) என்பது மிகவும் பெரிய, அதிகமாக தரையில் காணப்படும் கொன்றுண்ணிப் பறவை ஆகும். இது ஆப்பிரிக்காவின் அகணிய உயிரியும், பொதுவாக துணை ஆப்பிரிக்காவின் திறந்த புல் நிலங்களில் காணப்படுகிறது. இது பிற பகலாடி கொன்றுண்ணிப் பறவைகளான பருந்துகள், பாறுகள், பிணந்தின்னிக் கழுகுகள், பூனைப் பருந்துகள் ஆகியவற்றின் வரிசையான *அசிபிட்ரிபோம்களின்* அங்கத்துவமாக உள்ளது.

இப்பறவை சூடான், தென்னாப்பிரிக்கா ஆகியவற்றின் சின்னங்களில் இடம் பெற்றுள்ளது.

## உசாத்துணை

## வெளி இணைப்புகள்

* Secretary Bird videos, photos & sounds  on the Internet Bird Collection
* Birdlife Species Factsheet
* Secretarybird on ARKive 
* Secretary Bird on postage stamps
* Species text in The Atlas of Southern African Birds

பகுப்பு:ஆப்பிரிக்கப் பறவைகள்
பகுப்பு:பருந்துகள்
பகுப்பு:கொன்றுண்ணிப் பறவைகள்
பகுப்பு:ஆப்பிரிக்க கொன்றுண்ணிப் பறவைகள்
பொன் கதிர்க்குருவி

**பொன் கதிர்க்குருவி** (*prothonotary warbler*; *Protonotaria citrea*) என்பது ஒரு சிறிய புதிய உலக கதிர்க்குருவி குடும்பத்தைச் சேர்ந்த பறவையாகும். இது *புரோனோடாரியா* பேரினத்திலுள்ள ஒரே ஒரு உறுப்பினராகும்.

## விபரம்
thumb|left|ஆண்
இப்பறவை  நீளமும்  எடையும் கொண்டது. இது நீல சம்பலுடன் ஒலிவ் நிறத்தை சிறகிலும் வாலிலும் கொண்டு காணப்பட, கீழ்ப்பகுதி மஞ்சளாகக் காணப்படும். நீண்ட முனையாக அலகினையும் கருப்பு கால்களையும் கொண்டுள்ளது. வளர்ந்த ஆண்கள் பிரகாசமான மஞ்சள் நிற தலையைக் கொண்டு காணப்பட, பெண் பறவையும் வளராத பறவையும் மங்கலாக மஞ்சள் நிறத்தையுடையன. பறக்கும்போது காலில் இருவித வடிவங்களும் காணப்படும்.

## உசாத்துணை

## வெளி இணைப்புகள்

* 
* Prothonotary warbler Species Account – Cornell Lab of Ornithology
* Prothonotary warbler – ''Protonotaria citrea'' – USGS Patuxent Bird Identification InfoCenter
* Prothonotary Warbler "The Swamp Songster" by Lisa Petit (January 1997)  – Smithsonian Migratory Bird Center
* Prothonotary warbler recording at Florida Museum of Natural History
* 
*
எசு. குணசேகரன்

**எசு. குணசேகரன்** (*S. Gunasekaran*) ஓர் இந்திய அரசியல்வாதியும், தமிழ்நாடு சட்டமன்றத்தின் சிவகங்கை சட்டமன்றத் தொகுதியின் முன்னாள் உறுப்பினரும் ஆவார். 2006 மற்றும் 2011 ஆம் ஆண்டுகளில் நடந்த தமிழ்நாடு சட்டமன்றத் தேர்தல்களில், சிவகங்கை தொகுதியில் இந்திய கம்யூனிச கட்சியின் சார்பாக போட்டியிட்டு வெற்றி பெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

## வெளியிணைப்புகள்

பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:மதுரை அரசியல்வாதிகள்
பகுப்பு:1955 பிறப்புகள்
பகுப்பு:தமிழ்நாட்டைச் சேர்ந்த இந்தியப் பொதுவுடைமைக் கட்சி அரசியல்வாதிகள்
கொண்டை பாம்புண்ணிக் கழுகு

**பாம்புண்ணிக் கழுகு** (*crested serpent eagle*, *Spilornis cheela*) இப்பறவை  ஊன் உண்ணிப் பறவைகளில் நடுத்தர தோற்றம் கொண்ட பறவையாகும். ஆசியாக் கண்டத்தில் வெப்ப மண்டலப்பகுதிகளில் அதிகமாக காணப்படுகிறது. மேலும் இந்தியத் துணைக்கண்டத்தில் அமைந்துள்ள பல நாடுகளிலும், தென்கிழக்காசியா, கிழக்காசியா, போன்ற பகுதிகளிலும் பரவலாகக் காணப்படுகிறது. இப்பறவை பார்ப்பதற்கு அந்தமான கழுகைப்போலும்,  நிகோபார் தீவுக் கழுகைப் போலும் தோற்றம் கொண்டது. இப்பறவை பாம்புகளைப்பிடித்து உண்பதால் இதற்கு இப்பெயர் வந்துள்ளது. பிலிபைன்சு கழுகும் இவ்வினத்தை ஒத்ததாக உள்ளது.

## விளக்கம்
நடுத்தர உடல் தோற்றம் கொண்ட இப்பறவை அடர் பழுப்பு நிறம் கொண்டு காணப்படுகிறது. வட்டமா பெரிய இறக்கைகள் உயரத்தில் பறக்கவும், திசையை மாற்ற குறுகிய வாலும் தடித்தில் கழுத்தும் கொண்டு காணப்படுகிறது.

## மேற்கோள்கள்

## வெளி இணைப்புகள்

* Photographs and videos 
* Call recordings

பகுப்பு:தமிழ்நாட்டுப் பறவைகள்
பகுப்பு:கழுகுகள்
பகுப்பு:ஆசியப் பறவைகள்
பகுப்பு:இந்தியப் பறவைகள்
பகுப்பு:தெற்காசியப் பறவைகள்
பகுப்பு:தென் சீனப் பறவைகள்
பகுப்பு:மியான்மர் பறவைகள்
எசு. சேதுராமன்

**எசு. சேதுராமன்** இந்திய அரசியல்வாதியும், தமிழ்நாடு சட்டமன்றத்தின் சிவகங்கைச் சட்டமன்றத் தொகுதியின் முன்னாள் உறுப்பினரும் ஆவார். 1967 மற்றும் 1971 ஆம் ஆண்டுகளில் நடந்த தமிழ்நாடு சட்டமன்றத் தேர்தல்களில், சிவகங்கைத் தொகுதியில் திராவிட முன்னேற்றக் கழகத்தின் சார்பாக போட்டியிட்டு வெற்றி பெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:சிவகங்கை மாவட்ட மக்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:1930 பிறப்புகள்
ராபின்

**ராபின்** அல்லது ரொபின் என்பது:

## பறவை
* கருஞ்சிட்டு, இந்திய ராபின்

## நபர்
* ராபின் (பெயர்)

## பொழுதுபோக்கு
* ராபின் (வரைகதை)
* இராபின் ஊட்

## இதனையும் பார்க்க
* ராபின் (பக்கவழி நெறிப்படுத்தல்)
தெய்வத்தாய்

**தெய்வத்தாய்** (*Deiva Thai*) 1964 ஆவது ஆண்டில் எம். ஜி. இராமச்சந்திரன் நடிப்பில் வெளியான ஒரு இந்தியத் தமிழ்த் திரைப்படமாகும். பி. மாதவன் இயக்கிய இப்படத்திற்கு விசுவநாதன் -இராமமூர்த்தி இசையமைத்திருந்தனர். 1964 ஆவது ஆண்டில் வெளியான இத்திரைப்படம், அவ்வாண்டில் வெளியாகி சிறப்பான வரவேற்பு பெற்ற திரைப்படங்களில் ஒன்றாக அமைந்தது.

## மறுஆக்கம்
தமிழில் வெற்றி பெற்றதைத் தொடர்ந்து, தெலுங்கில் என். டி. ராமராவ் நடிப்பில் சி. ஐ. டி. என்ற பெயரில் 1965 ஆவது ஆண்டில் வெளியானது.

## நடிகர்கள்

## பாடல்கள்
இத்திரைப்படத்திற்கு விஸ்வநாதன்-ராமமூர்த்தி இசையமைத்திருந்தனர்.

## மேற்கோள்கள்

## உசாத்துணை
* dheiva thaai

பகுப்பு:1964 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஸ்வநாதன் - இராமமூர்த்தி இசையமைத்த திரைப்படங்கள்
பகுப்பு:எம். ஜி. ஆர். நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:சரோஜாதேவி நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:எஸ். ஏ. அசோகன் நடித்த திரைப்படங்கள்
பகுப்பு:பண்டரிபாய் நடித்த தமிழ்த் திரைப்படங்கள்
பகுப்பு:செந்தாமரை நடித்த திரைப்படங்கள்
தனு, புராணம்

**தனு**, தட்சப் பிரஜாபதியின் 60 மகள்களில் ஒருவர். இவரை மற்றொரு பிரஜாபதியான காசிபர் மணந்து முதலில் விருத்திராசூரனை பெறுகிறாள். இந்திரன் தனது வஜ்ஜிரத்தால் விருத்திராசூரனை கொன்றுவிடுகிறார். இதனால் தேவர்களின் தலைவனான இந்திரனை பழிவாங்க காசிபர் மூலம் தானவர்களை பெற்றெடுக்கிறாள்.

இவளது சகோதரிகளில் பிரபலமானவர்கள் அதிதி, திதி, வினதா, கத்ரு, சுரசை, முனி ஆவார்.

## மேற்கோள்கள்

பகுப்பு:இந்து தொன்மவியல் மாந்தர்
நீல அழகி

**நீல அழகி** (*blue jay*, *Cyanocitta cristata*) என்பது கோர்விடே குடும்பத்தைச் சேர்ந்த, தென் அமெரிக்காவை தாயகமாகக் கொண்ட ஒரு பசரின் பறவையாகும்.

## விபரம்
நீல அழகி அலகு முதல் வால் வரை  நீளமுள்ளதும்  நிறையுள்ளதும் இறக்கை விரிப்பு அளவு  கொண்டுமுள்ளது. கனெடிகட் பகுதியில் உள்ளது கிட்டத்தட்ட  நிறையும், தென் புளோரிடா பகுதியில் உள்ளது கிட்டத்தட்ட  நிறையும் உள்ளது. அதன் தலையில் முடி அமைப்பு காணப்படும். பறவையின் மனநிலைக்கு ஏற்ற அது உயர்ந்தோ தாழ்ந்தோ காணப்படும். இது கோபமாக இருக்கும்போது முடி உயர்ந்தும், பயமாக இருக்கும்போது, சிலிர்த்துக் கொண்டும் இருக்கும். மற்றப் பறவைகளுடன் சேர்ந்து உண்ணும்போது அல்லது ஓய்வாக இருக்கும்போது தலையுடன் முடி அமர்ந்து காணப்படும்.

## உசாத்துணை

## வெளி இணைப்புகள்

*Blue Jay ID, including sound and video, at Cornell Lab of Ornithology
* Blue Jay – ''Cyanocitta cristata'' – USGS Patuxent Bird Identification InfoCenter
* 
* Blue Jay at borealforest.org
* Blue Jay Bird Sound  at Florida Museum of Natural History
* Photo essay of blue jay nestlings 
* 

பகுப்பு:அமெரிக்கப் பறவைகள்
கே. தங்கமணி

**கே. தங்கமணி** ஓர் இந்திய அரசியல்வாதியும், தமிழ்நாடு சட்டமன்றத்தின் மானாமதுரை சட்டமன்றத் தொகுதியின் முன்னாள் உறுப்பினரும் ஆவார். 1996 ஆம் ஆண்டில் நடைபெற்ற தமிழ்நாடு சட்டமன்றத் தேர்தலில் இந்திய பொதுவுடமைக் கட்சியின் வேட்பாளராகப் போட்டியிட்டு வெற்றி பெற்றார்.
## வகித்த பதவிகள்
### சட்டமன்ற உறுப்பினராக

## மேற்கோள்கள்

## வெளியிணைப்புகள்

பகுப்பு:வாழும் மக்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்தியப் பொதுவுடைமைக் கட்சி அரசியல்வாதிகள்
முனி, புராணம்

**முனி** (Muni), தட்சப் பிரஜாபதியின் அறுபது மகளில் ஒருவர். மற்றொரு பிரசாபதியான காசிபரின் 13 மனைவியர்களில் ஒருவர். காசிபர்-முனி இணையருக்கு பிறந்தவர்களே அரம்பையர்கள் ஆவர்.

## முனியின் சகோதரிகளில் சிலர்
* அதிதி
* திதி
* வினதா
* கத்ரு
* தனு
* சுரசை

## மேற்கோள்கள்


பகுப்பு:இந்து தொன்மவியல் மாந்தர்
வசந்த ராகம்

எஸ். ஏ. சந்திரசேகர் இயக்கத்தில் 1986ம் ஆண்டு வெளிவந்த திரைப்படம் வசந்த ராகம் ஆகும். விஜயகாந்த், ரகுமான், சுதா சந்திரன், விஜய குமாரி, செந்தில்,கோவை சரளா மற்றும் பலர் இத்திரைப்படத்தில் நடித்திருந்தனர்.

## நடிகர்கள்
* விஜயகாந்த்
* ரகுமான்
* சுதா சந்திரன்
* விஜய குமாரி
* செந்தில்
* கோவை சரளா
* எஸ். ஏ. சந்திரசேகர்
* ராதாரவி
* விஜயகுமார்
* விஜய் (குழந்தை நட்சத்திரமாக)
* எஸ்.சங்கர் (இயக்குநர்)

## பாடல்கள்
* தேடாத இடமெல்லாம் - எஸ்.பி.பாலசுப்ரமணியம்
* உள்ளதை சொல்லட்டுமா - கே.ஜே.ஜேசுதாஸ்
*  கண்ணன் மனம் அல்லவோ

## தயாரிப்பு
எஸ்.ஏ.சந்திரசேகரின் மனைவி ஷோபா சந்திரசேகர் இத்திரைப்படத்தை தயாரித்துள்ளார்.

## மேற்கோள்கள்

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:எஸ். ஏ. சந்திரசேகர் இயக்கிய திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:விஜய் நடித்துள்ள திரைப்படங்கள்
வெள்ளைப் பூனைப் பருந்து

**வெள்ளைப் பூனைப் பருந்து** (*Pied harrier*) என அறியப்படும் இப்பறவை ஒரு ஊன் உண்ணிப் பறவையாகும். ஆசியப் பகுதியில் வாழும் இதன் குடும்பப்பெயர் அக்சிபிட்ரிடே ஆகும். இவை   கிழக்கு ரஷ்யா, வட கொரியா, வட-கிழக்கு சீன மற்றும்  அமுர் பள்ளத்தாக்கில் இடம்பெயர்ந்து இனப்பெருக்கம்  செய்கிறது.  பனிக்காலங்களில் பாக்கிஸ்தான் மற்றும் பிலிப்பீன்சு போன்ற நாடுகளில் சிலவற்றைக் காணமுடிகிறது. தற்போதைய காலங்களில் இதன் இனப்பெருக்கம் குறைந்து 10,000 எண்ணிக்கையில்தன் உள்ளதாகக் கணக்கிடப்பட்டுள்ளது. மேலும் இவற்றின் எண்ணிக்கை மிதமான சரிவில் இருப்பதாக கருதப்படுகிறது.

உடல் அளவில் நடுத்தர தோற்றத்தைக்கொண்ட இவை வயல்வெளிகளிலும், ஈரநிலங்களிலும் முயல்களை கொன்று உண்ணும் பழக்கம் கொண்டுள்ளது. சாதாரண நிலையில் இதன் நீளம் 45 செ.மீட்டர்களும், சிறகுகள் விரிந்த நிலையில் 115 செ.மீட்டர்கள் கொண்டதாகவும் உள்ளது. இவை புல்வெளிகள் மற்றும் அதனுடன் தொடர்புடைய ஈரநிலங்களில் கூடு கட்டுகிறது. குளிர்காலத்தில் தனிப் பறவைகள் பெரும்பாலும் நெல்வயல்கள் மற்றும் சதுப்பு நிலங்களுக்கு மேலே வேட்டையாடுவதைக் காணலாம்.

## மேற்கோள்கள்

பகுப்பு:பருந்துகள்
பகுப்பு:தமிழ்நாட்டுப் பறவைகள்
பகுப்பு:ஆசியப் பறவைகள்
பகுப்பு:இந்தியப் பறவைகள்
பகுப்பு:பூனைப் பருந்துகள்
பகுப்பு:ஆசியக் கொன்றுண்ணிப் பறவைகள்
பகுப்பு:மங்கோலியப் பறவைகள்
தோஸ்த்

**தோஸ்த்** (*Dost*) எஸ். ஏ. சந்திரசேகர் இயக்கத்தில் 2001 ஆம் ஆண்டு சூன் மாதம் 29 ஆம் தேதியன்று  வெளிவந்த தமிழ்த் திரைப்படம் ஆகும்.  சரத்குமார், அபிராமி முதன்மைக் கதாபாத்திரத்தில் நடிக்க ரகுவரன், பிரகாஷ்ராஜ் மற்றும் இந்து ஆகியோர் துணை கதாபாத்திரத்தில் நடித்திருந்தனர்.
## நடிகர்கள்
* விஸ்வநாதனாக சரத்குமார்
* அனாமிகாவாக அபிராமி
* நீலகண்ட பிரம்மச்சாரியாக பிரகாஷ் ராஜ்
* ரகுவாக ரகுவரன்
* பாம் பக்கிரியாக வடிவேலு
* இந்து
* கிரேசி மோகன்
* நிழல்கள் ரவி
* சந்தான பாரதி
* ஷிரிமன்
* தளபதி தினேஷ்
* மோகன் ஷர்மா
* கஸ்தூரி (சிறப்புத் தோற்றம் )
* ராம்ஜி (சிறப்புத் தோற்றம் )
* கே.எஸ்.ரவிக்குமார் (சிறப்புத் தோற்றம் )

## பாடல்கள்
இத்திரைப்படத்திற்கு தேவா இசையமைத்தார். அனைத்து பாடல்களையும் கவிஞர் வாலி இயற்றினார். 
* ஹே சலா சலா- சுக்விந்தர் சிங்
* ஏதேன் தோட்டத்து- அருண் மொழி, சுவர்ணலதா
* ரெண்டு அங்குல ரோஜா- எஸ். பி. பாலசுப்பிரமணியம்,சித்ரா
* தாஜ்மஹால் - தேவன், அனுராதா ஸ்ரீராம்

## மேற்கோள்கள்

## வெளி இணைப்புகள்
*

பகுப்பு:2001 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:எஸ். ஏ. சந்திரசேகர் இயக்கிய திரைப்படங்கள்